Official Journal L 062 , 05/03/1987 P. 0023 - 0029

Finnish special edition: Chapter 11 Volume 11 P. 0396

Swedish special edition: Chapter 11 Volume 11 P. 0396



Ftehim f’forma ta’ Skambju ta’ Ittri bejn il-Komunità Ekonomika Ewropea u l-Istati Uniti ta’ l-Amerika A. Ittra mill-Istati Uniti Sinjur, Hawnhekk ninkludi t-test tal-Ftehim bejn l-Istati Uniti u l-Komunità Ewropea li ntlaħaq ad referendum fl-10 ta’ Awissu 1986. Nemmen li dan it-test jinkludi l-elementi tekniċi kollha meħtieġa li jissodisfaw il-ħtiġijiet taż-żewġ naħat. Nista’ nikkonferma l-aċċettazzjoni tal-Ftehim mill-Gvern ta’ l-Istati Uniti, suġġett għall-promulgazzjoni tal-liġijiet meħtieġa biex jimplimentaw il-konċessjonijiet tat-tariffi ta’ l-Istati Uniti ppreżentati fl-Anness B. Il-Gvern tiegħi barra minn hekk jifhem li, ħlief kif provdut fin-nota 3 tal-qiegħ tal-paġna tal-Ftehim, l-implimentazzjoni tal-Partijiet A u B ta’ l-Anness issir ħin malli tidħol fis-seħħ din l-awtorità meħtieġa ta’ l-implimentazzjoni. Inkunlek grat jekk tista’ tikkonferma l-aċċettazzjoni tal-Ftehim mill-Komunità Ewropea. Dan imbagħad ikun jista’ jikkonkludi l-Ftehim bejn l-Istati Uniti u l-Komunità Ewropea, kif preżentat fit-test mehmuż u suġġett għall-fehmiet ta’ hawn fuq. ta’ l-Istati Uniti ta’ l-Amerika B. Ittra mill-Komunità Brussel, Sinjur, Ngħarrfek li rċevejt l-ittra tiegħek li taċċetta l-Ftehim bejn l-Istati Uniti u l-Komunità Ewropea li lħaqna fl-10 t’Awissu 1986 li t-test tagħha huwa kif ġej: "Hawnhekk ninkludi t-test tal-Ftehim bejn l-Istati Uniti u l-Komunità Ewropea li ntlaħaq ad referendum fl-10 ta’ Awissu 1986. Nemmen li dan it-test jinkludi l-elementi tekniċi kollha meħtieġa li jissodisfaw il-ħtiġijiet taż-żewġ naħat. Nista’ nikkonferma l-aċċettazzjoni tal-Ftehim mill-Gvern ta’ l-Istati Uniti, suġġett għall-promulgazzjoni tal-liġijiet meħtieġa biex jimplimentaw il-konċessjonijiet tat-tariffi ta’ l-Istati Uniti ppreżentati fl-Anness B. Il-Gvern tiegħi barra minn hekk jifhem li, ħlief kif provdut fin-nota 3 tal-qiegħ tal-paġna tal-Ftehim, l-implimentazzjoni tal-Partijiet A u B ta’ l-Anness issir ħin malli tidħol fis-seħħ din l-awtorità meħtieġa ta’ l-implimentazzjoni.<. Inkun grat jekk tista’ tikkonferma l-aċċettazzjoni tal-Ftehim mill-Komunità Ewropea. Dan imbagħad ikun jista’ jikkonkludi l-Ftehim bejn l-Istati Uniti u l-Komunità Ewropea, kif preżentat fit-test mehmuż u suġġett għall-fehmiet ta’ hawn fuq." Għandi l-unur nikkonferma l-aċċettazzjoni tal-Ftehim mill-Komunità. Dan għalhekk jikkonkludi l-Ftehim bejn l-Istati Uniti u l-Komunità Ewropea skond it-termini ta’ l-ittra tiegħek u t-test mehmuż, u fuq il-fehmiet li jinsabu fiha. Jekk jogħġbok, Sinjur, aċċetta l-assigurazzjoni ta’ l-ogħla konsiderazzjoni tiegħi. il-Kunsill tal-Komunitajiet Ewropej -------------------------------------------------- FTEHIM L-ISTATI UNITI U L-KOMUNITA’ EWROPEA, KONXJI mir-rwol importanti li titjib kontinwu fir-relazzjonijiet tagħhom ta’ kummerċ bilaterali li għandhom fl-operazzjoni effettiva tas-sistema miftuħa tal-kummerċ multilaterali; u DETERMINATI li jsolvu b’mod sodisfaċenti għal xulxin it-tilwima li ilha għaddejja dwar l-effetti tal-ftehim preferenzjali tal-Komunità Ewropea fir-reġjun tal-Mediterran (riferut bħala "il-Ftehim") [1], peress li huma rilevanti għall-aċċess fis-suq tal-Komunità għaċ-ċitru [2], JIFTEHMU FUQ L-ARRANĠAMENT LI ĠEJ: A. L-Istati Uniti jirrikonoxxu li l-Ftehim jipprovdu opportunitajiet importanti għall-iżvilupp ekonomiku u għall-istabilità politika fir-reġjun tal-Mediterran. Bħala konsegwenza, l-Istati Uniti tesprimi l-appoġġ tagħha għall-Ftehim, u taqbel li ma tisfidhomx (inklużi aktar preferenzi li l-Komunità Ewropea hija lesta li tagħti lil dawk il-pajjiżi skond il-protokolli addizzjonali ta’ dawn il-Ftehim li bħalissa qed ikunu negozjati) bħala inkostistenti ma’ l-Artikolu XXIV tal-GATT. B. L-Istati Uniti taqbel li ma tippreżentax talbiet addizzjonali dwar il-preferenzi Mediterranji taċ-ċitru wara li tikkunsidra t-trattament preferenzjali tal-futur fuq dawn il-prodotti provdut mill-protokolli addizzjonali li bħalissa qed ikunu negozjati. Soġġett għat-tlestija tal-proċeduri legali interni miż-żewġ partijiet [3]: - il-Komunità Ewropea ddaħħal fis-seħħ u jorbtu fil-GATT il-miżuri ta’ l-importazzjoni kif provdut fil-Parti A ta’ l-Anness; - l-Istati Uniti ddaħħal fis-seħħ u jorbtu fil-GATT il-miżuri ta’ l-importazzjoni kif provdut fil-Parti B ta’ l-Anness. Ċ. Mat-tlestija tal-proċeduri interni miż-żewġ partijiet, l-Istati Uniti tneħħi ż-żieda fir-rati tad-dazju fuq l-għaġin tal-Komunità imposta mill-1 ta’ Novembru 1985, u l-Komunità tneħħi ż-żieda fir-rati tad-dazju fuq il-lumi u fuq il-ġewż ta’ l-Istati Uniti applikati mill-4 ta’ Novembru 1985. D. Iż-żewġ partijiet jaqblu li jipproċedu in bona fede biex isibu soluzzjoni malajr dwar it-tilwima tagħhom fuq ir-rifużjonijiet ta’ l-għaġin. Jekk soluzzjoni sodisfaċenti għal xulxin tat-tilwima ma tinstabx qabel l-aktar tard ta’ (1) l-approvazzjoni tal-Kungress ta’ l-Istati Uniti tat-tnaqqis fid-dazju delinejati fil-Parti B ta’ l-Anness, jew (2) l-1 ta’ Lulju 1987, allura kull parti tista’, fid-diskrezzjoni tagħha, tagħżel li ma ddaħħalx fis-seħħ u/jew ma tagħmilx jorbtu fil-GATT il-miżuri ta’ l-importazzjoni fl-Anness, li kieku mod ieħor ikunu meħtieġa mill-paragrafu B. Jekk id-diskrezzjoni li ma jorbtux fil-GATT tkun eżerċitata, u jekk il-miżuri ta’ l-importazzjoni fl-Anness ma jkunux implimentati jew miżmuma jew jekk restrizzjonijiet ġodda jkunu introdotti fuq l-għaġin mill-Komunità Ewropea allura l-parti l-oħra jkollha d-dritt li tfittex li tinnegonzja mill-ġdid dan il-kuntratt, jew li ttemmu. Fil-gfrattemp, il-Gvern ta’ l-Istati Uniti jżomm lura milli jibda azzjoni unilaterali kontra l-għaġin mill-Komunità Ewropea u ma jsegwix il-każ skond il-proċedura tal-GATT dwar dan il-prodott. E. L-Istati Uniti u l-Komunità Ewropea jaqblu li l-Arranġament kif speċifikat hawn fuq jirrisolvi definittivament it-tilwima fuq iċ-ċitru. Mad-dħul fis-seħħ ta’ dan il-Ftehim, it-tnejn li huma jinformaw il-Kunsill tal-GATT li rrisolvu t-tilwima fuq iċ-ċitru b’mod sodisfaċenti għal xulxin. [1] L-Algeria, Ċipru, l-Eġittu, l-Iżrael, il-Ġordan, il-Libanu, Malta, il-Marokk, is-Sirja, Tuneż, it-Turkija, il-Jugoslavja. [2] Għall-iskopijiet ta’ dan il-ftehim iċ-ċitru ifisser il-prodotti li ġejjin: larinġ ħelu frisk, lumi frisk, grapefruit frisk, mandolini friski, meraq tal-larinġ, meraq tal-lumi, meraq tal-grapefruit, flieli tal-grapefruit, pectin niexef. [3] Mingħajr preġudizzju għall-paragrafu (D), hekk kif il-Gvern ta’ l-Istati Uniti jżid il-kwota tal-Komunità għall-ġobon li huwa skond in-Numru 950.10 tat-TSUS bi 1572 tunnellata metrika u jżid il-kwota għall-Komunità (Portugal riservat) skond in-Numru 950.10 D tat-TSUS bi 353 tunnellata metrika, il-Komunità provvisorjament tapplika l-miżuri awtonomi tal-kummerċ stipulati fl-Anness għal-larinġ ħelu, il-minneolas u l-meraq iffriżat u kkonċentrat tal-larinġ. Dawn il-kwoti l-ġodda għall-ġobon tal-Komunità Ewropea u għall-meraq iffriżat u kkonċentrat tal-larinġ ta’ l-Istati Uniti jkunu applikati pro rata fuq bażi ta’ sena kalendarja. -------------------------------------------------- ANNESS IL-MIŻURI TA’ L-IMPORTAZZJONI IMSEMMIJA FIL-PARAGRAFU B PARTI A – IL-KOMUNITÀ EWROPEA Numru tat-Tariffa | Artikolu | ex 08.02 A I | Larinġ ħelu, kwalità għolja: Id-dazju jitnaqqas għal 10 % ad valorem għal kwantità totali ta' 20000 tunnellata metrika li daħlet matul ix-xhur ta' Frar, Marzu u April, inklużi. | ex 08.02 B II | Ibridi tal-grapefruit magħrufa bħala 'Minneolas': Id-dazju jitnaqqas għal 2 % ad valorem għal kwantità totali ta' 15000 tunnellata metrika li daħlet matul ix-xhur ta' Frar, Marzu u April, inklużi. | 08.02 Ċ | Lumi: | Id-dazju jitnaqqas għal 6 % ad valorem għal kwantità totali ta' 10000 tunnellata metrika li daħlet matul il-perjodu mill-15 ta' Jannar sa l-14 ta' Ġunju, inklużi. | 08.02 D | Grapefruit: | Id-dazju jitnaqqas għal 1,5 % ad valorem matul ix-xhur ta' Novembru sa April, inklużi. | 08.05 A II | Lewż, ħlief il-lewġ morr: | Id-dazju jitnaqqas għal 2 % ad valorem għal kwantità totali ta' 45000 tunnellata metrika li tidħol f'kull sena kalendarja. | ex 20.06 A I | Karawett, mixwi, f'ippakkjar immedjat ta' kapaċità netta ta' aktar minn 1 kg: | Id-dazju jitnaqqas għal 12 % ad valorem. | ex 20.06 A II | Karawett, mixwi, f'ippakkjar immedjat ta' kapaċità netta ta' 1 kg jew anqas: | Id-dazju jitnaqqas għal 14 % ad valorem. | ex 20.07 B II a) 1 | Meraq iffriżat u kkonċentrat tal-larinġ, mingħajr zokkor miżjud, li għandu livell ta' konċentrazzjoni ta' sa 50 grad Brix, f'kontenituri ta' 2 litri jew anqas, li ma fihomx konċentrat tal-larinġ tad-demm: | Id-dazju jitnaqqas għal 13 % ad valorem għal kwantità totali ta' 1500 tunnellata metrika, li tidħol f'kull sena kalendarja. | PARTI B – L-ISTATI UNITI Numru tat-Tariffa | Artikolu | 112.40 | Inċova, ippreparat u ppriservat f'kull manjiera, fiż-żejt, f'kontenituri mitbuqa: | Id-dazju jitnaqqas għal 3 % ad valorem għal kwantità totali ta' 3000 tunnellata metrika li tidħol f'kull sena kalendarja. | 117.55 pt. | Romano magħmul mill-ħalib tal-baqra, ġobon tar-Reggiano, Parmesano, Provolone, u Provelette skond in-Numru 950.10 tat-TSUS: | Il-kwota għall-Komunità Ekonomika Ewropea tkun miżjuda b'1572 tunnellata metrika li tidħol f'xi sena kalendarja. | 117.65 | Ġobon magħmul minn ħalib tan-nagħaġ, f'għamliet oriġinali u tajjeb biex jitħakkek: | Id-dazju jitnaqqas għal xejn. | 117.67 | Ġobon Pecorino magħmul minn ħalib tan-nagħaġ, f'għamliet oriġinali, mhux tajjeb biex jitħakkek: | Id-dazju jitnaqqas għal xejn. | 117.8855 pt. | Ġobon, provdut fin-Numru 950.10D tat-TSUS: | Il-kwota għall-Komunità Ekonomika Ewropea tkun miżjuda bl-ammont tal-ġobon trasferit minħabba l-adeżjoni tal-Portugal, inkluża 353 tunnellata metrika li għandha tkun riservata għall-Portugal li tidħol f'xi sena kalendarja. | 147.29 pt. | Satsuma, ippakkjat f'kontenituri mitbuqa: | Id-dazju jitnaqqas għal xejn għal kwantita' totali ta' 40000 tunnellata metrika li tidħol f'kull sena kalendarja. | 148.4440 pt. | Żebbuġ, immellaħ, mhux misjur u mhux mimli toqob żgħar jew mimli, ta' kulur aħdar, f'kontenituri li jesgħu tlett iglalen jew aktar kull wieħed biex jintużaw għall-ippakkjar mill-ġdid jew għall-bejgħ bħala żebbuġ aħdar: | Id-dazju jitnaqqas għal 10 ċenteżmi għal kull gallun għal kwantita' totali ta' 4400 tunnellata metrika li tidħol f'kull sena kalendarja. | 148.48 pt. | Żebbuġ, immellaħ, misjur iżda mhux bl-għadma mneħħija jew mimli, ta' kulur aħdar, f'kontenituri li jesgħu ħames glalen jew anqas kull wieħed: | Id-dazju jitnaqqas għal 15-il ċenteżmu għal kull gallun għal kwantità totali ta' 730 tunnellata metrika li tidħol f'kull sena kalendarja. | 148.5065 | Żebbuġ, immellaħ, mimli, impoġġi ppakkjat, f'kontenituri li kull wieħed ma jesgħax aktar minn 0,3 gallun: | Id-dazju jitnaqqas għal 15-il ċenteżmu għal kull gallun għal kwantità totali ta' 2700 tunnellata metrika li tidħol f'kull sena kalendarja. | 148.52 | Żebbuġ, imnixxef, mhux misjur: | Id-dazju jitnaqqas għal 2,5 ċenteżmi għal kull libbra. | 1 48.56.00 pt. | Żebbuġ, ippreparat jew ippriservat barra fil-melħ jew imnixxef, ta' kulur aħdar, f'kontenituri li jesgħu ħames glalen jew anqas kull wieħed: | Id-dazju jitnaqqas għal 2,5 ċenteżmu għal kull libbra għal kwantità totali ta' 550 tunnellata metrika li tidħol f'kull sena kalendarja. | 161.06 | Kappar, f'kontenituri immedjati li jesgħu aktar minn 7,5 libbri: | Id-dazju jitnaqqas għal 8 % ad valorem. | 161.08 | Kappar, ieħor: | Id-dazju jitnaqqas għal 8 % ad valorem. | 161.71 | Paprika, mitħun jew mhux tond: | Id-dazju jitnaqqas għal 1,35 ċenteżmi għal kull libbra. | 167.15 | Sidru, iffermentat, kemm jekk qiegħed jew bil-gass: | Id-dazju jitnaqqas għal 1,5 ċenteżmi għal kull gallun. | 176.29 | Żejt taż-żebuġa, li jiżen flimkien mal-kontenitur immedjat inqas minn l-40 libbra: | Id-dazju jitnaqqas għal 2,28 ċenteżmi għal kull libbra fuq il-kontenut u l-kontenitur. | 176.30 | Żejt taż-żebuġa, li jiżen flimkien mal-kontenitur immedjat 40 libbra jew aktar: | Id-dazju jitnaqqas għal 1,56 ċenteżmi għal kull libbra. | -------------------------------------------------- Ittra fil-ġenb I: mill-Komunità lill-Istati Uniti Sinjur, Ir-riferenza għal "it-trattament preferenzjali futur" fil-paragrafu (B) ta’ l-arraġament tal-Komunità Ewropea/Stati Uniti tinkludi t-trattament mit-tariffi u mill-kwoti tat-tariffi. Barra minn hekk, għas-sena tal-promozzjoni ta’ l-1990 u għal kull sena ta’ wara, l-Kummissjoni tiddeċiedi jekk il-prezz tad-dħul ta’ ċerti prodotti għandux ikun iddiferenzijat sabiex jinżammu d-disinni tradizzjonali tal-kummerċ fost il-pajjiżi varji tal-Mediterran li jesportaw. Kul tali differenza titwettaq fil-limiti kwantifikabbli u ma titħaddimx b’mod li tfixkel l-aċċess skond l-arranġment tal-Komunità Ewropea/Stati Uniti. -------------------------------------------------- Ittra sekondarja II: mill-Istati Uniti lill-Komunità Sinjur, Nieħu pjaċir li sa fl-aħħar wasalna għal ftehim li jirrisolvi t-tilwima fuq iċ-ċitru. Napprezza l-isforzi kbar personali tiegħek u dawk ta’ l-iskwadra tiegħek. Nistgħu nkunu kburin li s-soluzzjoni tagħna se tilliberaliżża l-kummerċ miż-żewġ naħat. Nifhem li kien hemm xi ħsibijiet ġewwa l-Komunità li l-Istati Uniti għandha pretensjonijiet addizzjonali dwar prodotti oħra barra l-affari taċ-ċitru li jista’ jitressaq il-quddiem issa li rrisolvejna ċ-ċitru. Jiena ċertament ma nafx b’xi tali pretensjonijiet preżentement. Minħabba li, tul l-istorja twila ta’ l-arranġamenti tiegħek, l-industrija taċ-ċitru hija l-unika industrija ta’ l-Istati Uniti li ressqet pretensjonijiet ibbażati fuq l-effetti tal-preferenzi tal-Komunità Ewropea għal dawn il-pajjiżi tal-Mediterran, ma nistenniex li se niltaqgħu ma’ ilmenti ġodda fil-futur qarib. Kif inti nnotajt matul id-diskussjonijiet tagħna, jidher ċar, għajr kif provdut mod ieħor fl-arranġament tagħna, ż-żewġ partijiet jirriservaw id-drittijiet tagħhom. Jekk jinqala’ xi tilwim fil-futur, jew min-naħa tagħna jew minn tagħkom, l-ewwel għandna nfittxu soluzzjonijiet permezz ta’ konsultazzjonijiet fil-ħin. -------------------------------------------------- Ittra sekondarja III: mill-Komunità lill-Istati Uniti Sinjur, B’riferenza għall-paragrafu (D) ta’ l-Arranġament tal-Komunità Ewropea/Stati Uniti dwar iċ-Ċitru/l-Għaġin, dana biex ninformak li, jekk il-Gvern ta’ l-Istati Uniti ma jkunx kapaċi jħares l-obbligi ta’ l-aħħar sentenza ta’ dan il-paragrafu, jew il-Gvern ta’ l-Istati Uniti attwalment japplika restrizzjonijiet ġodda fuq il-kummerċ ta’ l-esportazzjoni ta’ l-għaġin tal-Komunità Ewropea, allura l-Kummissjoni tintroduċi l-proċeduri meħtieġa tal-Komunità biex ittemm il-Ftehim. --------------------------------------------------